Lieta C‑613/12

Helm Düngemittel GmbH

pret

Hauptzollamt Krefeld

(Finanzgericht Düsseldorf lūgums sniegt prejudiciālu nolēmumu)

“Lūgums sniegt prejudiciālu nolēmumu — Muitas savienība un kopējais muitas tarifs — Eiropas un Vidusjūras reģiona valstu nolīgums ar Ēģipti — 4. protokola 20. pants — Izcelsmes pierādījums — Preču pārvadājumu sertifikāts EUR.1 — Preču pārvadājumu aizstājējsertifikāts EUR.1, kas izsniegts tad, kad preces vairs neatrodas izsniedzējas muitas iestādes kontrolē — Atteikums piemērot preferenciālu režīmu”

Kopsavilkums – Tiesas (trešā palāta) 2014. gada 6. februāra spriedums

Starptautiskie nolīgumi – Eiropas un Vidusjūras reģiona valstu nolīgums par asociāciju starp EK un Ēģipti – Preferenciāla tarifa režīms Ēģiptes izcelsmes precēm – Izcelsmes pierādījums, ko veido eksportētājvalsts iestāžu izsniegts sertifikāts EUR.1 – Preču sadalīšana tad, kad tās pienāk pirmajā dalībvalstī, lai daļu no šīm precēm nosūtītu uz otru dalībvalsti – Pirmās dalībvalsts muitas iestāžu izsniegts preču pārvadājumu aizstājējsertifikāts attiecībā uz preču daļu, kas nosūtīta uz otro dalībvalsti – Nosacījumi

(Eiropas un Vidusjūras reģiona valstu nolīguma par asociāciju starp EK un Ēģipti 4. protokola 20. pants)

Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, kurš apstiprināts ar Lēmumu 2004/635, ir jāinterpretē tādējādi, ka ar šo nolīgumu ieviestā preferenciālā muitas režīma izpratnē preču Ēģiptes izcelsme var tikt pierādīta pat tad, ja, precēm pienākot pirmajā dalībvalstī, tās tikušas sadalītas, lai daļu no šīm precēm nosūtītu uz otru dalībvalsti, un ja pirmās dalībvalsts muitas iestāžu izsniegtais preču pārvadājumu aizstājējsertifikāts EUR.1 attiecībā uz šo preču daļu, kas nosūtīta uz otro dalībvalsti, neatbilst šī nolīguma 4. protokola par “noteiktas izcelsmes izstrādājumu [preču]” jēdziena definīciju un administratīvajām sadarbības metodēm, kurā grozījumi izdarīti ar ES un Ēģiptes Asociācijas padomes Lēmumu Nr. 1/2006, 20. pantā paredzētajiem šāda sertifikāta izsniegšanas nosacījumiem.

Tomēr, lai to pierādītu, ir nepieciešams, pirmkārt, lai preču, kas sākotnēji importētas no Ēģiptes, preferenciālo izcelsmi apliecinātu saskaņā ar šo protokolu Ēģiptes muitas iestāžu izsniegtais preču pārvadājumu sertifikāts EUR.1 un, otrkārt, lai importētājs pierādītu, ka preču daļa, kas tikusi nodalīta šajā pirmajā dalībvalstī un nosūtīta uz otro dalībvalsti, atbilst preču daļai, kas importēta no Ēģiptes uz pirmo dalībvalsti. Iesniedzējtiesai ir jāpārbauda, vai šie nosacījumi ir izpildīti pamatlietā.

(sal. ar 40. un 41. punktu un rezolutīvo daļu)

Lieta C‑613/12

Helm Düngemittel GmbH

pret

Hauptzollamt Krefeld

(Finanzgericht Düsseldorf lūgums sniegt prejudiciālu nolēmumu)

“Lūgums sniegt prejudiciālu nolēmumu — Muitas savienība un kopējais muitas tarifs — Eiropas un Vidusjūras reģiona valstu nolīgums ar Ēģipti — 4. protokola 20. pants — Izcelsmes pierādījums — Preču pārvadājumu sertifikāts EUR.1 — Preču pārvadājumu aizstājējsertifikāts EUR.1, kas izsniegts tad, kad preces vairs neatrodas izsniedzējas muitas iestādes kontrolē — Atteikums piemērot preferenciālu režīmu”

Kopsavilkums – Tiesas (trešā palāta) 2014. gada 6. februāra spriedums

Starptautiskie nolīgumi — Eiropas un Vidusjūras reģiona valstu nolīgums par asociāciju starp EK un Ēģipti — Preferenciāla tarifa režīms Ēģiptes izcelsmes precēm — Izcelsmes pierādījums, ko veido eksportētājvalsts iestāžu izsniegts sertifikāts EUR.1 — Preču sadalīšana tad, kad tās pienāk pirmajā dalībvalstī, lai daļu no šīm precēm nosūtītu uz otru dalībvalsti — Pirmās dalībvalsts muitas iestāžu izsniegts preču pārvadājumu aizstājējsertifikāts attiecībā uz preču daļu, kas nosūtīta uz otro dalībvalsti — Nosacījumi

(Eiropas un Vidusjūras reģiona valstu nolīguma par asociāciju starp EK un Ēģipti 4. protokola 20. pants)

Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, kurš apstiprināts ar Lēmumu 2004/635, ir jāinterpretē tādējādi, ka ar šo nolīgumu ieviestā preferenciālā muitas režīma izpratnē preču Ēģiptes izcelsme var tikt pierādīta pat tad, ja, precēm pienākot pirmajā dalībvalstī, tās tikušas sadalītas, lai daļu no šīm precēm nosūtītu uz otru dalībvalsti, un ja pirmās dalībvalsts muitas iestāžu izsniegtais preču pārvadājumu aizstājējsertifikāts EUR.1 attiecībā uz šo preču daļu, kas nosūtīta uz otro dalībvalsti, neatbilst šī nolīguma 4. protokola par “noteiktas izcelsmes izstrādājumu [preču]” jēdziena definīciju un administratīvajām sadarbības metodēm, kurā grozījumi izdarīti ar ES un Ēģiptes Asociācijas padomes Lēmumu Nr. 1/2006, 20. pantā paredzētajiem šāda sertifikāta izsniegšanas nosacījumiem.

Tomēr, lai to pierādītu, ir nepieciešams, pirmkārt, lai preču, kas sākotnēji importētas no Ēģiptes, preferenciālo izcelsmi apliecinātu saskaņā ar šo protokolu Ēģiptes muitas iestāžu izsniegtais preču pārvadājumu sertifikāts EUR.1 un, otrkārt, lai importētājs pierādītu, ka preču daļa, kas tikusi nodalīta šajā pirmajā dalībvalstī un nosūtīta uz otro dalībvalsti, atbilst preču daļai, kas importēta no Ēģiptes uz pirmo dalībvalsti. Iesniedzējtiesai ir jāpārbauda, vai šie nosacījumi ir izpildīti pamatlietā.

(sal. ar 40. un 41. punktu un rezolutīvo daļu)